recursal/SuperWikiNEXT-32B huggingface dataset:
**Helene Ragnhild Østby** (født 30. november 1889, død 15. mai 1978) var en norsk-amerikansk forretningskvinne. Hun var også én av de 31 norske passasjerene som reiste med RMS «Titanic» på dens jomfruferd i 1912. Mot slutten av sitt liv jobbet hun som frivillig ved *Rhode Island Hospital*.

Biografi
--------

### Familie

Helene Østby ble født i Providence i staten Rhode Island i USA. Hun hadde fire brødre og var eneste datter av juveléren Engelhart Cornelius Østby (1847–1912) og Lizzie May Webster (1854–1899). Hun giftet seg aldri.

### Ombord på Titanic

I januar 1912 dro hun sammen med sin far på ferie til Europa. De drog til de sørlige delene av Europa og helt ned til Egypt. Da de var i Nice i Frankrike hørte de at det var mulig å reise tilbake til Amerika med Titanic. De kjøpte billetter og gikk ombord i Cherbourg. De reiste sammen på 1. klasse, men sov i hver sin lugar.

Etter at Titanic kolliderte med et isfjell natt mellom 14. og 15. april 1912 gikk hun ut i korridoren utenfor lugaren sin. Her møtte hun faren Engelhart og sammen med ekteparet Warren, som de hadde møtt i Egypt tidligere samme år, gikk de fire opp til båtdekket. De klarte å ta seg frem til livbåt 5, men Engelhart gikk snart tilbake til lugaren for å hente varmere tøy. Helene ble igjen og kom seg ombord i livbåt 5; hun overlevde forliset mens faren omkom. Farens lik ble senere funnet.
Helene søkte White Star Line om erstatning på tilsammen 38 976 norske kroner for skadene og tapene etter forliset.

### Senere liv

Etter Titanic-forliset drog hun tilbake til Providence. I 1914 ble hun, samt hennes bror Harold og en av døtrene hans medeier av farens bedrift – «Østby & Barton». Samme år reiste de på forretningsreise til Tyskland. Harold og datteren hans drog tilbake til Amerika rett før krigens utbrudd, mens Østby ble igjen. Da krigen brøt ut flyktet hun først gjennom Flandern, for så å ta seg over til England og reiste tilbake til USA. Østby drog tilbake til Europa i 1930 og bodde i Brussel i ti år. Da andre verdenskrig brøt ut forlot hun Brussel og flyktet til Lisboa. Her bodde hun i tre måneder før hun kom tilbake til Providence i 1941. Hun drog aldri mer tilbake til Europa og bodde i Providence resten av sitt liv.

Hun døde i 1978 og ble gravlagt i nærheten av sin far.

Se også
-------

* Liste over norske passasjerer ombord på RMS Titanic

Referanser
----------

1. 1 2   Encyclopedia Titanica[Hentet fra Wikidata]
2. ↑  Om Engelhart Cornelius Østby - Encyclopedia Titanica

Eksterne lenker
---------------

* Om Helene Ragnhild Østby - Encyclopedia Titanica
Sjøgata i Mosjøen, Lydia Olsrud var en av pionerene i arbeidet med å bevare den
**Lydia Olsrud** (*Lydia Olsrud Norland*) (født 11. desember 1884, død 18. mai 1983) var forretningsdrivende i Mosjøen fra 1927 til omkring 1980, det meste av tiden som kioskeier.

Lydia Olsrud ble født og vokste opp på gården Olsrud i Grane av foreldrene Kristine Lovise Jensdotter og Svein Erik Davidsson, en svensk skredder som hadde kommet til distriktet gjennom sølvgruvedriften i Svenningdalen. Gjennom faren var hun halvsøster til forfatteren Andreas Haukland.

Som nykonfirmert 15-åring fikk hun tjeneste hos sogneprest Ole Tobias Olsen i Hattfjelldal, siden flyttet hun til Mosjøen og fikk butikkarbeid. I 1907 var hun med å stifte *Øvre Vefsn Ungdomslag*, en tid var hun kasserer i laget. I 1927 startet hun egen forretning, og i 1927 kjøpte hun egne lokaler der hun solgte tobakk, frukt, grønnsaker og sjokolade. Noen år etter andre verdenskrig ble lokalene revet, men da hadde hun alt kjøpt kiosken som frem til den brant i 1976, var kjent som *Lydiakiosken*.

I 1930 ble hun gift med stavangermannen Harald Norland. Han døde vinteren 1945.

Lydiabrygga, som ble et forbilde for restaureringsarbeidet av Sjøgata i Mosjøen, var det lenge Lydia Olsrud som eide.

Litteratur
----------

* Are Andersen i *Far etter fedrane 1999*, utg. av Vefsn museum 1998

Eksterne lenker
---------------

* Lydiabrygga

|  |  |
| --- | --- |
| Oppslagsverk/autoritetsdata | Lokalhistoriewiki **·** Historisk befolkningsregister **·** Geni
 |
***Dixon of Dock Green*** er en britisk politiserie som ble sendt på BBC fra 1955 til 1976. Serien handlet om George Dixon, en godt voksen politikonstabel som var ansatt ved den oppdiktede politistasjonen Dock Green på Londons østkant. Hovedrollen som Dixon ble spilt av Jack Warner, mens sentrale biroller ble spilt av Peter Byrne og Arthur Rigby. Serien ble skapt av Ted Willis. 

Seriens hovedkarakter ble introdusert i kinofilmen *Den blå lykten* fra 1950. Også her spilt av Jack Warner.

Serien ble svært populær og hadde et ukentlig seertall på 14 millioner i sin storhetstid. Enkelte tv-anmeldere kritisert den for å være for nostalgisk og for lite realistisk, men til tross for for dette og økende konkurranse fra nye politiserier som *No Hiding Place* og *Z-Cars* holdt seertallene seg rimelig gode i mange år. Serien ble nedlagt i 1976. På dette tidspunkt hadde den blitt for utdatert og hovedrolleinnehaveren blitt for gammel.

Flesteparten av episodene er antatt tapt.

Referanser
----------

1. 1 2  «Dixon Of Dock Green – Nostalgia Central». *nostalgiacentral.com* **(engelsk)**. 22. juni 2014. Besøkt 16. september 2022.
2. 1 2 3  «BFI Screenonline: Dixon of Dock Green (1955-76)». *www.screenonline.org.uk*. Besøkt 16. september 2022.

Eksterne lenker
---------------

* (en) *Dixon of Dock Green* på Internet Movie Database Rediger på Wikidata

* (en) *Dixon of Dock Green* på The Movie Database – TV Rediger på Wikidata
***pwn*** er internettsjargong og leet-språk basert på det engelske verbet *own* (å eie), der *p* erstatter *o* da det er en vanlig feiltasting. Begrepet blir hyppig brukt i internettbaserte spill og betyr å slå, dominere eller ydmyke en motstander.

Alternative skrivemåter er i fortid; *pwned*, *pwnd*, *pwn'd*, *pwnt* eller *pwn3d*. Setningen vil gjerne være sammensatt slik: *You just got pwned!*, eller *U r pwned*.

Blant hackere har *pwn* betydningen å ha, eller ta kontroll over en server eller datamaskin, nettside, gatewayenhet, eller en application. Begrepet er dermed nær synonymt med hacking. Tildelingen av Pwnie award tildeles fra en gruppe forskere innen IKT-sikkerhet.

Begrepets popularitet økte midt på 2000-tallet og gikk fra skrevet internettsjargong til muntlig språk.

Referanser
----------

1. ↑  "Pwned – 10 Tales of Appropriation in Video Games" (Martin Pichlmair) *engelsk*
2. ↑  Peckham, Aaron (2007). *Mo' urban dictionary: ridonkulous street slang defined*. Andrews McMeel Publishing. p. 230. *engelsk* ISBN 0740768751
3. ↑  Naone, Erica (november 2008). "The Flaw at the Heart of the Internet", *Technology Review* *111* (6): 62–67.
4. ↑  Bennett, Dean (8. februar 2007). "Teen slang now following Internet shortcuts", Canadian Press. Convenience link Arkivert 23. august 2009 hos Wayback Machine..
Pu'er-te
Pu'er-tekake
**Pu'er** eller **pu'er-te** (kinesisk: 普洱/普洱茶), ofte stavet **pu-erh**, er en te i den gruppen av etterfermenterte teer som i Kina kalles svarte. Navnet kommer fra Pu'er, det området i provinsen Yunnan som er sentrum for dyrking og salg av teen. Den tilskrives positive helseeffekter og skal være en av de teene som vinner på å lagres.[]

Historie
--------

Pu'er dyrkes i det området i sørvestre Kina der tetreet opprinnelig vokste vilt og har en svært lang historie. Tradisjonelt har pu'er vært en billig brikkete som ble drukket lokalt og ble solgt blant folk i det vestre Kina. Men siden 1980-årene har den fått rykte på seg for å være uvanlig helsebringende[] og prisen har steget kraftig, likesom etterspørselen og produksjonen. Den rike provinsen Guangdong står i dag (2009) for det største konsumet, men også eksporten til utlandet har tiltatt.

Litteratur
----------

* Chén Zōngmào [陳宗懋] (1991). *Zhōngguó chájīng* **(kinesisk)**. Shanghai Culture Press [上海文化出版社]. ISBN 978-7-80511-499-6.
* Zhang, Jinghong (2013). *Puer Tea: Ancient Caravans and Urban Chic*. Seattle & London: University of Washington Press. ISBN 978-0-295-99323-2.

|  |  |
| --- | --- |
| Oppslagsverk/autoritetsdata | TasteAtlas **·** NKC
 |
***Havet*** (originaltittel: *Hafið*) er en islandsk dramafilm fra 2002 regissert av Baltasar Kormákur.

Om filmen
---------

### Handling

Familieoverhode Thordur samler familien, da han ikke lenger er kapabel til å drive familiebedriften videre. Denne gjenforeningen skal vise seg å bli en av det utradisjonelle slaget. I en liten bygd på nord-island skal han ha et oppgjør med sine voksne barn om bedriftens framtid. Etter at den tilsynelatende gode stemning ved ankomst skyves til side for alkohol og selvopptatte karakterer, beveger filmen seg over i sterke konflikter og dyster tematikk.

### Norsk bidrag

I rollen som Morten finner vi Sven Nordin. Karakteren Morten er gift med Thordurs datter og snakker islandsk. Nordin måtte jobbe med norsk og islandsk tale gjennom filmen.

### Priser og nominasjoner

Under Islands egen filmprisutdeling, Eddaprisen, stakk Havet av med hele 8 Eddapriser av totalt 12 nominasjoner. Derav prisen for beste mannlige og kvinnelige skuespiller i ledende roller, beste film, beste regi, beste manus og flere. Kormákur ble nominert under San Sebastian filmfestival og til Nordisk råds filmpris. Han vant publikumsprisen under Tromsø Internasjonale Filmfestival.

Referanser
----------

Eksterne lenker
---------------

* (en) *Havet* på Internet Movie Database Rediger på Wikidata

* (no) *Havet* hos Filmfront Rediger på Wikidata

* (da) *Havet* i Danmark Nationale Filminstitut Rediger på Wikidata

* (en) *Havet* på AllMovie Rediger på Wikidata

* (fr) *Havet* på Allociné Rediger på Wikidata

* (nl) *Havet* på MovieMeter Rediger på Wikidata

* (en) *Havet* på Turner Classic Movies Rediger på Wikidata

* (en) *Havet* på Rotten Tomatoes Rediger på Wikidata

* (en) *Havet* på Metacritic Rediger på Wikidata
* (no) *Havet* hos Filmweb

Portal: Island
**Nord-Aviation** (norsk: «Nordlig Luftfart») var en fransk statlig produsent av fly og missiler. Det ble grunnlagt 1. oktober 1954 etter oppkjøpet av **SFECMAS** (*Société française d'étude et de construction de matériels aéronautiques spéciaux*) som ble gjort av **SNCAN** (*Société nationale de constructions aéronautiques du Nord*). Selve navnet **Nord** er også brukt som et generisk navn for å vise til flytypen Nord Pingouin.

Selskapet var basert i det sentrale Frankrike, ved siden av Bourges lufthavn, i departementet Cher. I 1970 ble Nord Aviation slått sammen med Sud Aviation for å lage *Société nationale d'industrie aérospatiale* (SNIAS), som senere ble omdøpt til Aérospatiale.

Produkter og samarbeid
----------------------

* Nord 262
* Transall C-160 gjennom joint-venturet Transall
* Exocet-missilet

Daværende Bölkow (tysk firma) og Nord Aviation samarbeidet også for å erstatte det eldre SS.11-panservernmissilet som var i bruk i begge land med det som ble missilet Euromissile HOT samt Roland-luftvernmissilet. Et par år senere fusjonerte Bölkow inn i MBB mens Nord Aviation fusjonerte inn i Aérospatiale. Disse to firmaene dannet så senere selskapet Euromissile for å utvikle og produsere missilene MILAN, Roland og HOT. Aérospatiale og MBB (gjennom sitt moderselskap DASA) fusjonerte til EADS i år 2000. Missilproduksjonen til EADS ble så året etter fusjonert i selskapet MBDA.

Eksterne lenker
---------------

1. ↑  .
**Nordamerikansk engelsk** (engelsk: **North American English**) er en samlet betegnelse brukt for variasjoner av engelsk som er talt i Amerikas forente stater og Canada. På grunn av de betydelige likhetene i uttale, ordforråd og aksent mellom amerikansk engelsk og canadisk engelsk er de to talte språkene ofte gruppert sammen i én kategori. Nordamerikansk engelsk skiller seg fra variasjonene av engelsk talt i Storbritannia og Samveldet-nasjoner slik som Australia, New Zealand og Sør-Afrika, de i Karibia og på Det indiske subkontinentet. Til tross for at canadisk stavemåte ofte (men ikke alltid) følger britisk, er noen ganger den kollektive betegnelsen *nordamerikansk engelsk* brukt for å angi det skrevne språket i de to landene.

Mange betegnelser i nordamerikansk engelsk er nesten utelukkende brukt kun i de to landene, slik som *diaper*, *gasoline* og *elevator*. Selv om mange engelsktalende fra utenfor Nord-Amerika anser disse ordene for særegent amerikansk, er de like så allestedsnærværende i Canada. Forskjeller mellom amerikansk og canadisk engelsk er på noen måter synlig når skriftlig, hvor canadiere holder mye, men ikke helt, igjen på den standard-britiske stavemåten og tegnsettingen (ortografi); Imidlertid påvirker dette under én prosent av alle ord, likegyldig av dialekt i verden.

Det er et betydelig antall forskjellige aksenter innenfor regionene i både USA og Canada, som originalt har blitt utledet fra aksentene rådende i forskjellige engelske og skotsk-irske regioner og svarer til bosetningsmønstrene til disse menneskene i kolonitiden. Disse ble utviklet og bygd på samtidig som nye bølger med immigrasjon, og folkevandring på tvers av det nordamerikanske kontinentet, brakte nye aksenter og dialekter til nye områder, og mens disse talemåtene fusjonerte og assimilerte med befolkningen. Det påstås at til tross for århundrer med lingvistiske endringer er det fortsatt likhet mellom de engelske East Anglia-dialektene som ble brukt av tidlige engelske bosettere i New England (inkludert pilegrimene) og moderne nordøstlige amerikanske aksenter. På samme måte er aksentene i Newfoundland like med skotske, mens appalachiske dialekter holder igjen på skotsk-irske særtrekk.

Se også
-------

* Amerikansk engelsk
* Canadisk engelsk

Referanser
----------

1. ↑  Labov, William; Sharon Ash; og Charles Boberg. (2006). *Atlas of North American English: Phonetics, Phonology and Sound Change.* Berlin/New York: Mouton de Gruyter. ISBN 3110167468
2. ↑  Trudgill, Peter & Jean Hannah. (2002). *International English: A Guide to the Varieties of Standard English,* 4th. London: Arnold. ISBN 0-340-80834-9

|  |  |
| --- | --- |
| Oppslagsverk/autoritetsdata | Store Danske Encyklopædi
 |
**Tovatna** er en rekke små vatn i Trollheimen, helt vest i Oppdal kommune i Trøndelag, med en mindre del også i Surnadal kommune i Møre og Romsdal. Tovatna ligger helt øverst i Todalen, opp mot vannskillet mot Storlidalen/Sunndalen. Tilsiget er fra mange mindre bekker, og det naturlige utløpet er vestover via Toåa, som munner ut innerst i Todalsfjorden. 

I forbindelse med utbyggingen av Driva kraftverk først på 1970-tallet ble alle Tovatna oppdemt til samme høyde, 757 meter over havet, og de tidligere separate vatna framstår nå som ett vatn bare skilt av smale sund. Vannstanden er ikke regulert, men vannføringen fra Tovatna blir nå ført østover til driftstunnelen for kraftverket.

Tovatna ligger innafor Trollheimen landskapsvernområde. Det er bilvei østfra fram til vatna fra fylkesvei 511 i Storlidalen.

Referanser
----------

1. 1 2  «NVE Atlas». *Vassdrag – Innsjødatabase.*  Norges vassdrags- og energidirektorat. Besøkt 23. juni 2015
2. ↑  «NVE Atlas». *Vassdrag – Nedbørfelt – Regine-enhet.*  Norges vassdrags- og energidirektorat. Besøkt 23. juni 2015
3. ↑  «Norgeskart». Statens kartverk. Besøkt 18. januar 2017.
4. ↑  (no) Trollheimen landskapsvernområde i Miljødirektoratets nettsted Naturbase

|  |  |
| --- | --- |
| Oppslagsverk/autoritetsdata | GeoNames **·** Sentralt stedsnavnregister
 |
**Henicocoridae** er en familie av insekter som tilhører tegene, en gruppe av nebbmunner. Gruppen omfatter bare én kjent art, *Henicocoris monteithi*, som er beskrevet fra kald-tempererte områder i det sørligste Australia. 
Tegene har det til felles at munndelene er sugende og at de suger opp næringen.

Utseende
--------

*Henicocoris monteithi* er en middelsstor, avlangt-oval tege. Hodet er fremstrakt, punktøyne (ocelli) finnes. Både antennene og sugesnabelen består av fire ledd. Pronotum er bredere enn langt, trapes-formet. Beina er slanke, føttene består av tre ledd. Forvingene er harde, bille-lignende, bakvingene mangler. Bare hunnen har blitt formelt beskrevet, men hanner er også kjent.

Levevis
-------

Nesten ingenting er kjent om biologien til denne arten, som er funnet i kald-tempererte skoger. Den er blitt samlet inn løpende på falne trestammer om natten. Man vet ikke hva den spiser.

Utbredelse
----------

*Henicocoris monteithi* har en ganske begrenset utbredelse og er bare kjent fra fjellområdet Otway Ranges i delstaten Victoria, og ved sørkysten av New South Wales.

Systematisk inndeling
---------------------

Det er ganske usikkert om Henicocoridae bør regnes til Lygaeoidea. Noen nyere klassifikasjoner fører familien til en overfamilie, Idiostoloidea, sammen med familien Idiostolidae.

**Treliste**
* Klasse **Insekter** (Insecta)
	+ **Vingede insekter** (Pterygota)
		- **Neoptera** («nyvinger»)
			* Orden Nebbmunner (Hemiptera)
				+ Underorden **Plantesugere** (Homoptera) (parafyletisk)
				+ Underorden **Teger** (Heteroptera)
					- gruppe **Trichophora**
						* overfamilien **Lygaeoidea** – eller Idiostoloidea
							+ familien Henicocoridae – bare én kjent art
								- *Henicocoris monteithi* Woodward, 1968

Kilder
------

* Australian Faunal Directory – Henicocoridae (2002)

Eksterne lenker
---------------

* (en) *Henicocoridae* i Encyclopedia of Life Rediger på Wikidata

* (en) *Henicocoridae* i Global Biodiversity Information Facility Rediger på Wikidata

* (en) *Henicocoridae* hos ITIS Rediger på Wikidata

* *Henicocoridae* – detaljert informasjon på Wikispecies Rediger på Wikidata
* Norsk entomologisk forening – for deg som vil lære mer om insekter.
***Collyris*** er en slekt av løpebillene (Carabidae). De er vanligvis livlig fargede, svært raske biller. Munnskjoldet (clypus) er bredere enn avstanden mellom antennene, dette skiller denne gruppen fra resten av løpebillene.

Utseende
--------

Ganske store, lange og slanke, langbeinte, svarte sandjegere, gjerne med noe mmetalliks glans. Hodet er stort med store, utstående fasettøyne, antennene forholdsvis korte, litt utvidet mot spissen. Pronotum er timeglass-formet, minst dobbelt så langt som bredt, noe innsnevret ved roten. Dekkvingene er smale, jevnbrede eller litt utvidet bakover (slik skilles den fra lignende slekter som har rundede dekkvinger), tett og kraftig punkterte. Beina er lange, gjerne brunlige, føttene på forbeina utvidete.

Levevis
-------

Sandjegerne er dagaktive, solelskende insekter som finner byttet ved hjelp av sitt gode syn. De norske artene er alle knyttet til åpne, solrike habitater, som sandstrender, grusveier og grustak. Den vanligste arten er den fargerike grønn sandjeger (*Cindela campestris*) som finnes over det meste av landet og er aktiv på solskinnsdager tidlig på våren. Denne arten er gressgrønn med hvite flekker på oversiden og bronsefarget på undersiden.

Larvene lever som predatore, nedgravd i bakken, i en sjakt. De sitter i huleåpningen med de lange overkjevene klar til å fange potensielle byttedyr.

Utbredelse
----------

Slekten er utbredt i Sørøst-Asia.

Systematisk inndeling
---------------------

Tallrike arter som før var plassert i denne slekten regnes nå til *Neocollyris*.

**Treliste**
* Ordenen biller, **Coleoptera** Linnaeus, 1758
	+ Underordenen Adephaga
		- Overfamilien løpebiller og vannkalver, **Caraboidea** Latreille, 1802
			* Familien  **løpebiller**, Carabidae Latreille, 1802
				+ Underfamilie  **sandjegere**, **Cicindelinae** Latreille, 1802
					- Stammen **Collyridini**
						* Slekten ***Collyris*** Fabricius, 1801 
							+ *Collyris brevipennis* Horn, 1901
							+ *Collyris colossea* Naviaux, 1994
							+ *Collyris dohrni* Chaudoir, 1860
							+ *Collyris dormeri* Horn, 1898
							+ *Collyris elegans* (Vanderl. 1829)
							+ *Collyris gigas* Lesne, 1901
							+ *Collyris longicollis* (Fabricius, 1787)
							+ *Collyris mniszechi* Chaudoir, 1864
							+ *Collyris robusta* Dohrn, 1891
							+ *Collyris subtilesculpta* Horn, 1901

Eksterne lenker
---------------

* (en) *Collyris* i Encyclopedia of Life Rediger på Wikidata

* (en) *Collyris* i Global Biodiversity Information Facility Rediger på Wikidata

* (en) *Kategori:Collyris* – bilder, video eller lyd på Wikimedia Commons Rediger på Wikidata

* *Collyris* – detaljert informasjon på Wikispecies Rediger på Wikidata
**Tove Hummel** (1939–) er en dansk billedkunstner.

Hun fødtes i Dresden som datter av den tyske prest Siegbert Hummel og den senere forfatterinne, Ditte Cederstrand (1915–1984). I 1944 flyttet Cederstrand tilbake til Danmark med sine to barn, hvor Tove altså vokste opp.

Tove Hummel utdannet seg som pottemaker på Kongsberg i årene 1953–59 hos Rolf Hansen, og på Det Kongelige Danske Kunstakademi i årene 1961–66, 1971. Hun debuterte på Kunstnernes Efterårsudstilling i 1961 og har siden utstillet på bl.a. Charlottenborg Forårsudstilling, Kunsthallen Nikolaj, Vejen Kunstmuseum, Kunsthalle Rostock m.fl.

Hummel har mottat en rekke legater og priser.

Referanser
----------

1. ↑   www.kulturarv.dk, besøkt 22. desember 2016[Hentet fra Wikidata]
2. ↑   Weilbachs Kunstnerleksikon[Hentet fra Wikidata]
3. ↑  Morten Thing (2003). «Ditte Cederstrand». Dansk kvindebiografisk leksikon. Besøkt 19. september 2021.
4. ↑  «Tove Hummel». *Corner* **(dansk)**. Besøkt 19. september 2021.

|  |  |
| --- | --- |
| Oppslagsverk/autoritetsdata | Kunstindeks Danmark **·** Geni **·** VIAF **·** GND
 |

Portal: Danmark
**Edoardo «Dino» Alfieri** (født 8. desember 1886 i Bologna i Italia, død 2. januar 1966 i Milano) var en italiensk diplomat og fascistisk politiker.

Biografi
--------

### Fascismen

Under propagandaminister Galeazzo Cianos frontinnsats under den italiensk-etiopiske krig var han ministererns stedfortreder. I 1937 ble han minister for folkekultur og beredet da veien for de italienske raselover som skulle komme i 1938.[]

Stemmegivningen som førte til Mussolinis avsettelse 1944.
Fra 7. november 1939 til fem måneder etter i 1940 var Alfieri ambassadør til Den hellige stol, deretter 1940-43 ambassadør i Berlin, der han ofte møtte Adolf Hitler.[]

I 1943 måtte Mussolini gå av og ble tatt i forvaring, men Wehrmacht okkuperte Italia og satte Mussolini fri (han fikk ikke den gamle makt tilbake, men ble marionetteleder for Salò-regjeringen). 

Alfieri flyktet Sveits for å berge livet. I januar 1944 ble han dødsdømt *in absentia* av et dommerpanel under Verona-rettegangen. Den sveitsiske regjering gav ham ikke politisk asyl, men tolererte hans nærvær i Sveits.

### Etterkrigstiden

Den 12. november 1946 fastslo en italiensk domstol hans uskyld.[] Den 6. februar 1947 ble en offisiell granskning avsluttet.[] Han ble da offisielt pensjonert.

I 1947 vendte han tilbake til Italia, og året etter publiserte han sine memoarer, *Due dittatori di fronte* («To diktatorer ansikt til ansikt», det vil si Mussolini og Hitler). Han ble pensjonert, som tidligere ambassadør.[]

De siste av hans akrive år knyttet han seg til Partito Nazionale Monarchico.

Referanser
----------

1. ↑   Social Networks and Archival Context, SNAC Ark-ID w6tm9qrf, besøkt 9. oktober 2017[Hentet fra Wikidata]
2. ↑   Munzinger Personen, Munzinger IBA 00000002339, besøkt 9. oktober 2017[Hentet fra Wikidata]
3. ↑   Hrvatska enciklopedija, Hrvatska enciklopedija-ID 1647, oppført som Dino Odoardo Alfieri[Hentet fra Wikidata]
4. ↑   Proleksis Encyclopedia, Proleksis enciklopedija ID 7895[Hentet fra Wikidata]
5. ↑   storia.camera.it, besøkt 29. april 2019[Hentet fra Wikidata]
6. ↑   www.boe.es, besøkt 13. august 2017[Hentet fra Wikidata]
7. ↑  Rizzoli, Milan 1948

Kilder
------

* Svensk uppslagsbok, 2:a upplagan 1947

|  |  |
| --- | --- |
| Oppslagsverk/autoritetsdata | Deutsche Biographie **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** ULAN **·** HDS **·** BNE **·** Munzinger (iba)
 |
**Dinna Bjørn** (født 14. februar 1947 i København) er en dansk ballettdanser. Hennes egentlige navn er Dinna Bjørn Larsen, datter av Niels B. Larsen.

Hun studerte ved Den Kongelige Danske Ballettskole og med Besobrasova, M. Surowiak, Rosella Hightowers, Golovine og Pereyaslavec. Siden 1966 har hun vært medlem av Den Kongelige Danske Ballett, hvor hun hadde sin debut i Robbins *Apres Midi d'un Faun*. Av andre soloroller kan nevnes *La Sylphide* (Bournonville), Nøtteknekkeren (Fleming Flindt), *Petrusjka* (Fokine), *Graduation Ball* (Lichine), *Four Last Songs* (Rudi van Dantzig), *The Leaves Are Fading* (Antony Tudor), *Les Sylphides* (Fokine), *La Spectre de la Rose* (Fokine) and *The Young Man Must Marry* (Fleming Flindt).

Ved siden av delta i ballettene på repertoaret opptrådte hun på Tivoli på Pantomimeteatret hvor hun skapte von Rosens *Mamzelle Nitouche* i 1970. Hun innehar også koreografenes individuelle balletters bronsemedalje (Varna 1968).

Hun ble ansatt som danser ved Det Kongelige Danske Teater Instruktør for solodanserne ved Den Kongelige Danske Ballett i 1965 og ble der solodanser i 1966.

Dinna Bjørn var direktør for Den Norske Nasjonalballetten i årene 1990 – 2001. Hun var kunstnerisk rådgiver i Bournonville for Det Kongelige Danske Teater og direktør for Den Finske Nasjonalballetten siden august 2001.

Referanser
----------

1. ↑   Dansk Kvindebiografisk Leksikon[Hentet fra Wikidata]
2. ↑   Det tyske nasjonalbibliotekets katalog, GND-ID 13874520X, besøkt 10. juni 2020[Hentet fra Wikidata]

Eksterne lenker
---------------

* Dansk Kvindebiografisk Leksikon

  

Portal: Dans

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Dansk kvindebiografisk leksikon **·** Deutsche Biographie **·** VIAF **·** GND
 |
**Hengeving** (latin: *Phegopteris connectilis*) er en art bregner innenfor hengevingslekten i hengevingfamilien. 

Hengeving er en 10-50 cm høy, opprett bregne, som kjennes lett på at det nederste paret av primærfliker på bladplaten henger tydelig ned i forhold til de andre, derav navnet. Bladplaten totalt sett er ujevnt og svakt hvithåret, og under har bladnerven smale skjell. 

Bladet er dobbelt fliket, og på sekundærflikens underside sitter to rekker av brunaktige sporehushoper (sori), omtrent midt mellom flikkanten og midtnerven.

Jordstengelen er tynn og krypende og har både skjelldekke og behåring. Bladene er enkeltstående på opprette stengler, og bladstilken er ofte langt lengre enn bladplaten. Bladskaftet er brunt eller brunrødt nederst, og har hvitt hårdekke oppover på grønn stilk. 

Hengeving vokser i hele Norge, opp til 1 200 moh. på Hardangervidda og 1 565 moh. i Jotunheimen. Ellers vokser den i absolutt hele Skandinavia med Finland og Danmark, samt nordvest og nord på Island og ellers noe spredt i sør. Den finnes også på Færøyene.

Eksterne lenker
---------------

* (en) *hengeving* i Encyclopedia of Life Rediger på Wikidata

* (en) *hengeving* i Global Biodiversity Information Facility Rediger på Wikidata

* (no) *hengeving* hos Artsdatabanken Rediger på Wikidata

* (sv) *hengeving* hos Dyntaxa Rediger på Wikidata

* (en) *hengeving* hos ITIS Rediger på Wikidata

* (en) *hengeving* hos NCBI Rediger på Wikidata

* (en) *hengeving* hos The International Plant Names Index Rediger på Wikidata

* (en) *hengeving* hos Tropicos Rediger på Wikidata

* (en) *Kategori:Phegopteris connectilis* – bilder, video eller lyd på Wikimedia Commons Rediger på Wikidata

* (en) *Phegopteris connectilis* – galleri av bilder, video eller lyd på Wikimedia Commons Rediger på Wikidata

* *Phegopteris connectilis* – detaljert informasjon på Wikispecies Rediger på Wikidata
* Hengeving fra Kristin Viganders virtuelle flora.

|  |  |
| --- | --- |
| Oppslagsverk/autoritetsdata | Store norske leksikon
 |
*For den tidligere tsjekkiske presidenten med dette etternavnet, se Václav Havel*

**Havel** er en elv i Tyskland og en av de store sideelvene til Elben fra høyre med en lengde på 325 kilometer. Elven renner gjennom Mecklenburg-Vorpommern, Brandenburg, Berlin og Sachsen-Anhalt, og via Oder-Havelkanalen knytter den Oder til Berlin og Elben. 

Elven har sitt utspring i Mecklenburg-Vorpommern mellom innsjøen Müritz og byen Neubrandenburg. Elven renner inn i Brandenburg nær Fürstenberg og i den øvre delen av elven, mellom Berlin og byen Brandenburg, danner elven flere innsjøer. Den største sideelven til Havel er Spree som renner ut i Havel i Spandau, en vestlig bydel i Berlin, og fører med seg mer vann enn Havel selv gjør. Den nest største sideelven er Rhin, som munner ut i Havel i to grener som er et stykke fra hverandre. 

Området rundt og nord for de sentrale delene av Havel blir kalt Havelland og består av åser av sand og lavt myrland. De siste kilometerne av Havel ligger i Sachsen-Anhalt, og elven munner ut i Elben nær Havelberg. I tidligere tider levde slaverne kalt hevellere rundt elven Havel. De bygde fire viktige bruer i Spandau, i Potsdam, i Brandenburg og i de vestlige forstedene til denne byen. 

Etter andre verdenskrig gikk delelinjen mellom okkupasjonssonene til dels langs Havel. Grensen mellom amerikansk og britisk sektor av Berlin fulgte Havel i sør og grensen mellom fransk og britisk sektor i nord. Berlinmuren mellom vestallierte soner av Berlin og DDR krysset Havel et par steder og gikk til dels midt etter elven.

Byer langs Havel
----------------

* Zehdenick
* Oranienburg
* Berlin
* Potsdam
* Werder
* Brandenburg
* Premnitz
* Rathenow
* Havelberg

Referanser
----------

1. ↑  «Radwege in Sachsen-Anhalt, Flussradwege: Havel-Radweg». *www.fluss-radwege.de*. Besøkt 22. desember 2015.
2. ↑  Vesilind, Priit J. (januar 1982). «Two Berlins». *National Geographic* (vol 161, no 1): 2–51.

Eksterne lenker
---------------

* (en) Havel – kategori av bilder, video eller lyd på Commons Rediger på Wikidata

* (en) Havel – galleri av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** VIAF **·** GND **·** LCCN **·** NKC **·** GeoNames
 |
**NordStar** (russisk: Авиакомпания НордСтар) er et flyselskap fra Russland. Hovedkontoret ligger i Moskva, men selskapet har utspring i Norilsk. Hovedbasene er Domodedovo internasjonale lufthavn ved Moskva, Krasnojarsk Jemeljanovo lufthavn og Tolmatsjovo lufthavn ved Novosibirsk. NordStar flyr innenriksruter i Russland og til destinasjoner i Kina, Aserbajdsjan og land ved Svartehavet og Middelhavet.

Historie
--------

NordStar Airlines blei oppretta i desember 2008 av interesser knytta til Norilsk Nickel og et flyselskap fra Tajmyr som det kontrollerte. Første flyging gikk 17. juni 2009 mellom Moskva og Norilsk. Det blei også etablert rute mellom Norilsk og Krasnojarsk.

Selskapet etablerte seg som et av de største flyselskapa i Krasnojarsk kraj, den sibirske føderasjonskretsen og også i heile Russland. Ruteprogrammet økte til å omfatte flyginger til over 30 byer i Russland og nabolanda. I 2017 fløy 1.481.000 passasjerer med NordStar.

Ruter
-----

I mars 2019 omfatte rutenettet til NordStar innenriksruter i Russland og flyginger til Kina, Aserbajdsjan, Kypros, Tyrkia, Hellas, Bulgaria, Montenegro, Italia, Spania og Tunisia.
NordStar har rutesamarbeid med S7 Airlines og Utair.

Flyflåte
--------

Flyflåten består av Boeing 737-300 og Boeing 737-800. I tillegg har selskapet propellfly av typen ATR 42-500 utstyrt spesielt for forholda langt mot nord og i Sibir.

* En Boeing 737 fra NordStar i lufta ved Hannover–Langenhagen lufthavn i TysklandEn Boeing 737 fra NordStar i lufta ved Hannover–Langenhagen lufthavn i Tyskland
* ATR-42-maskin fra NordStar på Tolmatsjovo lufthavn utafor NovosibirskATR-42-maskin fra NordStar på Tolmatsjovo lufthavn utafor Novosibirsk
* Fly fra NordStar dekorert i forbindelse med Vinteruniversiaden 2019Fly fra NordStar dekorert i forbindelse med Vinteruniversiaden 2019

Referanser
----------

1. 1 2 3 4  NordStar Airlines, NordStar. Henta 29. mars 2019.
2. ↑  Route Map, NordStar. Henta 29. mars 2019.
3. ↑  Partner Airlines. NordStar. Henta 29. mars 2019.
4. ↑  Aircraft Fleet, NordStar. Henta 29. mars 2019.

Eksterne lenker
---------------

* (en) NordStar – kategori av bilder, video eller lyd på Commons
*For landsdelen, se Nordenfjells.*
**Nordafjells** er en folkemusikk-/folkrockgruppe som liker å eksperimentere litt mer med folkemusikken og gammeldansen, slik at det i tillegg til god dansemusikk også skal være spennende å høre på. Nordafjells består av fem unge musikere fra Oppdal og Lalm i Otta. Gruppen startet som kvartett i 1999, og har etter den tid utviklet både sin besetning og repertoar.

I 2005 gav Nordafjells ut plata "General" som blant annet fikk Folkelarmprisen og ble nominert til Spellemannprisen. Sommeren 2009 gav de ut sitt andre album "Røst". Drivkraften for Nordafjells under arbeidet med denne produksjonen har vært å få presentert et nytt, variert og originalt repertoar med ulike uttrykk. Musikken spenner fra konsertstykker til svingende danselåter, med arrangementer som de håper vil fenge publikum.

*Besetning*:

* Andreas Bjørkås – fele
* Even Røhjell – trekkspill
* Øyvind Sandum – trekkspill og torader
* Gaute Iversen – gitar
* Knut Sneve - kontrabass

*Diskografi*:

* *General* (2005)
* *Røst* (2009)

Kilder
------

* Nordafjells, folkorg.no

|  |  |
| --- | --- |
| Oppslagsverk/autoritetsdata | Discogs
 |
**Tovdal Idrettslag** (stiftet 1932, opphørte i november 2009) var et fleridrettslag for fotball, ski og friidrett. Klubbens farger var i 1957 hvitt og blått.

Tovdal IL var medlem av Norges Idrettsforbund gjennom Aust-Agder Idrettskrets. Klubben var også medlem av særforbundene Norges Fotballforbund, Norges Skiforbund og Norges Friidrettsforbund, gjennom henholdsvis Agder Fotballkrets, Agder og Rogaland Skikrets og Aust-Agder Friidrettskrets.

Tovdal Idrettslag hørte hjemme ved Tovdal i Åmli kommune og var medlem av Åmli Idrettsråd.

Ved opphøret i november 2009 ble klubbkassens midler overlevert til Dølemo Idrettslag.

Arkiv
-----

Det finnes en møtebok etter Tovdal Idrottslag ved KUBEN i Arendal. Møteboken er fra foreningens første tid.

Referanser
----------

1. 1 2  Ranheim, 1957, side 370, *Tovdal Idrettslag (side 370)*
2. 1 2  Baas, Eivind (24. november 2009). «Tovdal idrettslag legger ned». Dølemo Idrettslag. Besøkt 6. september 2015. «Tovdal idrettslag har valt å legge ned drifta. Det er aldri hyggeleg når nokon må legge inn årene, men for DIL var det derfor bra at TIL valte å gi pengane i klubbkassa si til DIL.»

Litteratur
----------

* Erling Ranheim, red. (1957). *Norske skiløpere: skihistorisk oppslagsverk i 5 bind*. Oslo: Skiforlaget - Erling Ranheim. s. 680.  [Tilgang for norske IP-adresser / Digitalisert utgave på Bokhylla.no av Nasjonalbiblioteket]

Eksterne lenker
---------------

* (no) Arkiv etter Tovdal Idrettslag på Arkivportalen
**Hermann Friedrich Alexander von Dechend** (født 2. april 1814 i Marienwerder, død 30. april 1890 i Berlin) var den første presidenten for den tyske Riksbanken, keiserlig virkelig geheimeråd og medlem av det prøyssiske statsrådet.

Han var sønn av advokaten Theodor Dechend, og var gift med Adelgunde Wilke. Hans datter Susanne ble gift med generalen Hugo von Kathen. Dechend studerte jus ved universitetene i Berlin og Bonn, og ledet fra 1848 *Preußische Darlehenskasse*. Fra 1851 var han medlem av hovedbankdirektoriet i Preußische Bank, og ble i 1863 visepresident og endelig i 1864 president for banken. Denne stillingen innehadde han til 1875. Etter den tyske samlingen ble Dechend den første presidenten for Riksbanken, som overtok den prøyssiske banks struktur. Dechend hadde hovedansvaret for at den prøyssiske bank ble utviklet til en av Europas viktigste sentralbanker.
På grunn av sine fortjenester ble Hermann Dechend den 12. juni 1865 opphøyet i den prøyssiske adelstanden. Prøyssiske sedler fra 1867 til 1874 og tyske sedler fra 1876 til 1884 bærer Dechends underskrift.

Referanser
----------

1. 1 2   Gemeinsame Normdatei, besøkt 27. april 2014[Hentet fra Wikidata]
2. ↑   Gemeinsame Normdatei, besøkt 31. desember 2014[Hentet fra Wikidata]
3. ↑   Biografisches Corpsalbum des Corps Borussia zu Bonn 1821–2008[Hentet fra Wikidata]

Litteratur
----------

* Gothaisches Genealogisches Taschenbuch der Adeligen Häuser, del B, Verlag Justus Perthes, Gotha 1941.
* Genealogisches Handbuch des Adels, *Adelslexikon* bd. II, bd. 58 av totalverket, C. A. Starke Verlag, Limburg (Lahn) 1974,

|  |  |
| --- | --- |
| Oppslagsverk/autoritetsdata | Prabook **·** Deutsche Biographie **·** Geni **·** VIAF **·** GND **·** ISNI
 |
Protester mot stengningen av kanalen
**Radio Caracas Televisión** (***RCTV***) er en privat fjernsynskanal i Venezuela med hovedkvarter i Caracas. Kanalen ble tildelt sin sendingskonsesjon av Venezuelas militærdiktator Marcos Perez Jiménez 15. november 1953, og sprang ut fra landets eldste radiokanal, Radio Caracas Radio, grunnlagt 1930. RCTV er en av Venezuelas mest populære TV-kanaler, og har vært kritisk til Hugo Chávez' styre, som den har ment var autoritært. Kanalen er først og fremst kjent for sine såpeoperaer og underholdninsprogram.

Kanalen fikk ikke lenger fornyet sin konsesjon som allmennkringkaster av den venezuelanske regjeringen, da konsesjonen gikk ut i mai 2007. Begrunnelsen var at RCTV hadde brutt en rekke av konsesjonsvilkårene;som minimumskrav til nasjonalt produserte programmer; vilkår for reklamesendinger og brudd på skatteloven, i tillegg til at noen mener kanalen aktivt støttet militærkuppet mot Chávez-regjeringen i 2002.Frekvenser og sendere ble tildelt den statlig finansierte stasjonen TVes. RCTV har fortsatt konsesjon for å sende over satellitt og kabel, og sender i tillegg over internett. RCTVs sendinger er svært populære og har fortsatt flere seere enn alle de offentlige tv-kanalene til sammen.

I mai 2007 var det store protestdemonstrasjoner i Venezuela mot at den opposisjonelle kanalen ikke fikk fornyet sin konsesjon. Utenlandske observatører har uttrykt bekymring over pressefriheten i landet.

Eksterne lenker
---------------

* Offisielt nettsted Rediger på Wikidata

* (en) RCTV – kategori av bilder, video eller lyd på Commons Rediger på Wikidata
* Free RCTV – kampanje fra Human Rights Foundation mot stengningen av RCTV

|  |  |
| --- | --- |
| Oppslagsverk/autoritetsdata | VIAF
 |
**Rasjonell Elektrisk Nettviksomhet (REN)** er et aksjeselskap eid av de norske nettselskapene og fungerer som et kunnskapssenter for kraftoverføringsnettet. REN utarbeider REN Blad for formidling av kunnskap og retningslinjer innen prosjektering, montasje, drift og vedlikehold av strømnettet , og har underselskapene REN Sjøkabelberedskap, REN GIS-beredskap og REN Trafoberedskap som driver med drift av beredskapsordninger for nett- og kraftselskap.

Medlemmer av REN har tilgang til veiledninger og verktøy og et utdrag av medlemmer er alle nettselskapene, konsulentselskaper i relevante bransjer, SINTEF, Statkraft, Bane NOR, Telenor, NKOM. 

Selskapets hovedkontor ligger på Fantoft i Bergen, og har regionskontor ellers i landet. Omsetningen i 2020 var på 51 329 000, kroner med et resultat på 870 000 kroner.

### Historie

I 1993 ble det som i dag er SINTEF Energi engasjert av det som i dag er Energi Norge til å utrede om "Gevinster ved standardisering av distribusjonsnett". Ut ifra dette arbeidet ble det igangsatt aet utviklingsprosjekt som tok fatt i det som ble benevnt "Etablering av norsk standardiseringssystem for nettdriften". Dette førte til at i 1997 ble det bestemt at prosjektet skulle videreføres i en fast organisasjon med ansatte. Sammen med 67 nettselskaper dannet SINTEF Energi Rasjonell Elektrisk Nettvirksomhet AS 19.mai 1998.

### Faggrupper

REN har ulike faggrupper, bestående av medlemsorganisasjonene til REN, som arbeider med utarbeidelse og oppdatering av RENblader, eller utvikling av verktøy. 

Faggruppene per 2022 er

* AUS
* Beredskapsrådet
* Distribusjonsnett luft
* Fellesføring
* Inntak
* Jording
* Måling
* Netlin
* Nettforvaltning
* Nettstasjon og kabel
* Regionalnett luft
* Rettigheter
* Sjøkabel
* Stikkprøveadministrasjon
* Transformatorstasjoner Byggteknisk
* Transformatorstasjoner Elektroteknisk
* Vedlikehold av høyspentbrytere
* Vern og kontrollanlegg

### Eiere

REN eies av 57 nettselskap, hvorav de fem største er Elvia (18.9%), Glitre Energi (7.9%), Agder Energi (7.7%), BKK Nett (5.8%) og Lede (3.3%).

Referanser
----------

1. ↑  «Elinett - Regelverk for montering av målere».
2. ↑  «REN.no - Om REN». Besøkt 27. april 2022.
3. 1 2  «REN.no - Faggrupper i REN». Besøkt 27. april 2022.
4. ↑  «Proff.no - Rasjonell Elektrisk Nettvirksomhet AS». *www.proff.no*. Besøkt 27. april 2022.
5. ↑  «Historie - REN AS». Arkivert fra originalen 29. april 2016. Besøkt 16. juni 2022.
6. ↑  «Proff.no - Ren AS - Aksjonærer». Besøkt 27. april 2022.

Eksterne lenker
---------------

* (no) Offisielt nettsted Rediger på Wikidata

|  |  |
| --- | --- |
| Oppslagsverk/autoritetsdata | Brønnøysundregistrene
 |
**«Je rusla hjem»** er en norsk fri coverversjon av «The Holy City» utgitt av Øystein Sunde på musikkalbumet *Barkebille boogie* fra september 1981.

Sundes norske tittel er en fonetisk vri på bynavnet Jerusalem. Han hadde flere ganger observert Frelsesarmeens bruk av countrysanger som melodier til sine religiøse tekster. Derfor følte han for å konvertere en religiøs sang om til country stil med en mindre seriøs tekst tilknyttet. Sunde har også laget en fonetisk vri på ordet «Hosanna» fra originalteksten (som på norsk blir «hos 'a Anna» = «hos hun Anna»). «Hosanna» kan eksempelvis bety «jeg ber». Noter og tekst ble publisert i bøkene *Kjekkere å ha–2* (1992) og *Du må'kke komme her og komme her* (1997).

På denne innspillingen deltok:

* Øystein Sunde: vokal, elektrisk gitar, banjo
* Jonas Fjeld: rytmegitar
* Pål Reinertsen: bass
* Leif Jensen: trommer
* Shari Gerber Nilsen: harmonistemme

En konsertversjon ble utgitt på *Live på Svalbard -82* (utgitt 30. august 2012 i samleboksen *Puslespill*). Opptaket er fra januar 1982. Før sangen starter, forteller Sunde til publikum om bakgrunnen for at han lagde coverversjonen. Midt i sangen, sneier han og kompbandet innom «Ticket to Ride» av The Beatles.

Sunde spilte «Je rusla hjem» på NRK-programmet *På plakaten* (sendt 10. oktober 1981). Musikere: Sunde (vokal/banjo), Jonas Fjeld (rytmegitar/kor) og Johnny Sareussen (bass/kor). Dette klippet ble vist i sin helhet i NRK-programmet *Øystein Sunde – med god avstand til bilen bak* (sendt 26. desember 2010).

Sunde fremførte den også i NRK-programmet *Natti nitti* (sendt 31. desember 1989). Trommeslager Einar Hagerup sto ved siden av Sunde med sag, sagkrakk og trestokk som han sagde på i takt med sangen. Han tok en «sag-solo» også. Ellers medvirket Sunde (vokal/banjo), Johnny Sareussen (bass/kor), Åge Westgårdsrønningen (akustisk gitar/kor) og Bjørn Rabben (trommer). De øvrige musikerne i NRK-orkesteret bidro i koret.

Referanser
----------

1. ↑  Spinner Records – Medium:*Barkebille boogie* – Øystein Sunde (1981)
2. ↑  Sunde, Øystein (1997) *Du må'kke komme her og komme her*. Ex Libris Forlag AS; Oslo. ISBN 82-7384-621-0 s. 133
3. ↑  Spinner Records – Medium:*Barkebille boogie* – Øystein Sunde (1981)
4. ↑  Aftenposten (morgen) – 23. september 1981 side 40
5. ↑  *Barkebille Boogie* – informasjon på omslaget
6. ↑  JimmyAkin – «Hosanna» – betydningen av ordet.
7. ↑  Sunde, Øystein (1992). *Kjekkere å ha–2*. Ex Libris Forlag AS: Oslo. ISBN 82-7384-292-4 s. 46/47
8. ↑  Sunde, Øystein (1997) *Du må'kke komme her og komme her*. Ex Libris Forlag AS; Oslo. ISBN 82-7384-621-0 s. 53
9. ↑  *Barkebille Boogie* – informasjon på omslaget
10. ↑  Facebook – Medium: *Live på Svalbard -82* – Øystein Sunde (30. august 2012)
11. ↑  Informasjon i CD-heftet til *Live på Svalbard -82*
12. ↑  NRK TV – *På plakaten* fra 10. oktober 1981
13. ↑  Aftenposten (morgen) – 12. oktober 1981 side 7
14. ↑  VG – 26. desember 2010 side 54
15. ↑  NRK TV – *Natti nitti* fra 31. desember 1989
***Romantikk og høye bølger*** (orig. *Romance on the High Seas*) er en amerikansk romantisk musikal-komedie fra 1948, regissert av Michael Curtiz. Hovedrollene spiles av Jack Carson, Janis Paige, Don DeFore og Doris Day i hennes filmdebut.

Handling
--------

Elvira Kent (spilt av Janis Paige) og ektemannen Michael (spilt av Don DeFore) mistenker hverandre for å begå utroskap. På bryllupsdagen deres bestiller Elvira et cruise til Rio de Janeiro, men ektemannen hennes påstår at uventede forretninger vil hindre ham fra å være med. Elvira ser en mulighet til å endelig avsløre ektemannens utorskap, og later som hun skal reise på turen alene. Men i virkeligheten sender hun sangerinnen Georgia Garrett, en kvinne hun hadde møtt ved et reisebyrå, i hennes sted - og under hennes eget navn.

Elvira håper dermed å finne ut om Michael virkelig sniker seg rundt bak ryggen hennes. Michael er imidlertid mistenksom over Elviras antatte velvilje til å reise alene, og ansetter derfor privatdetektiv Peter Virgil (spilt av Jack Carson) for å se om Elvira sniker seg rundt bak ryggen hans. Peter blir med på cruiset, og som en del av oppgaven blir han kjent med Georgia. Samtidig følger Georgia instruksjonene fra den virkelige Elvira, og utgir seg for å være Elvira for alle - inkludert Peter. Georgia og Peter blir snart romantisk tiltrukket av hverandre og blir gradvis forelsket, noe som skaper problemer for dem begge. Men Georgias venn, Oscar Farrar, kommer også om bord.

Oscar er forelsket i Georgia, til tross for Georgias fullstendig manglende interesse for ham. Når Peter legger merke til Peter og Georgia sammen, tror han at han har oppdaget identiteten til Elviras hemmelige elsker. Ved et hotell i Rio de Janeiro, hvor alle disse hovedpersonene samles, oppstår en rekke situasjoner rundt disse feilaktige identitetene. Å sortere ut alle sammen virkelige identiteter tar tid.

Skuespillere
------------

* Jack Carson - Peter Virgil
* Janis Paige - Elvira Kent
* Don DeFore - Michael Kent
* Doris Day - Georgia Garrett
* Oscar Levant - Oscar Farrar
* S. Z. Sakall - Uncle Lazlo
* Fortunio Bonanova - Plinio
* Eric Blore - Ship's Doctor
* Franklin Pangborn - Rio Hotel Clerk
* Leslie Brooks - Miss Medwick
* William Bakewell - Travel Agent
* John Berkes - The Drunk

Referanser
----------

Eksterne lenker
---------------

* (en) *Romantikk og høye bølger* på Internet Movie Database Rediger på Wikidata

* (no) *Romantikk og høye bølger* hos Filmfront Rediger på Wikidata

* (sv) *Romantikk og høye bølger* i Svensk Filmdatabas Rediger på Wikidata

* (en) *Romantikk og høye bølger* på AllMovie Rediger på Wikidata

* (fr) *Romantikk og høye bølger* på Allociné Rediger på Wikidata

* (nl) *Romantikk og høye bølger* på MovieMeter Rediger på Wikidata

* (de) *Romantikk og høye bølger* på filmportal.de Rediger på Wikidata

* (en) *Romantikk og høye bølger* på Turner Classic Movies Rediger på Wikidata

* (en) *Romantikk og høye bølger* på American Film Institute Rediger på Wikidata

* (en) *Romantikk og høye bølger* på Rotten Tomatoes Rediger på Wikidata

Portal: Film


|  |  |
| --- | --- |
| Oppslagsverk/autoritetsdata | Encyclopædia Britannica
 |